Diari Oficial de la Generalitat Valenciana


Sumari del DOGV 9301, del 18-03-2022 (2022/1945)

INSTRUCCIÓ 1/2022, de 4 de març, de la Direcció General de Transició Ecològica, relativa a la tramitació de les subvencions per a la realització d'instal·lacions d'autoconsum amb fonts d'energia renovable en el sector residencial, les administracions públiques i el tercer sector amb emmagatzematge o sense (Pla de recuperació, transformació i resiliència, en l'àmbit territorial de la Comunitat Valenciana), d'acord amb la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen aquestes ajudes, i amb el Reial decret 477/2021, de 29 de juny.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9301

Data del DOGV
:   18-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1945


Data del document
:   04-03-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Instrucció

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * legislació

INSTRUCCIÓ 1/2022, de 4 de març, de la Direcció General de Transició Ecològica, relativa a la tramitació de les subvencions per a la realització d'instal·lacions d'autoconsum amb fonts d'energia renovable en el sector residencial, les administracions públiques i el tercer sector amb emmagatzematge o sense (Pla de recuperació, transformació i resiliència, en l'àmbit territorial de la Comunitat Valenciana), d'acord amb la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen aquestes ajudes, i amb el Reial decret 477/2021, de 29 de juny. [2022/1945]  
La Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, va convocar de forma anticipada, per a l'any 2022, ajudes dins del programa d'incentius 4, Realització d'instal·lacions d'autoconsum amb fonts d'energia renovable, en el sector residencial, les administracions públiques, i el tercer sector amb emmagatzematge o sense (Pla de recuperació, transformació i resiliència, en l'àmbit territorial de la Comunitat Valenciana) en els termes establits per l'RD 477/2021 de 29 de juny, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència.  
  
D'acord amb l'apartat vint-i-dosé de la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, es faculta la Direcció General de Transició Ecològica (DGTE) per a dictar les resolucions necessàries per al desenvolupament, eficàcia i execució de la present convocatòria, i d'acord amb aquesta clàusula d'habilitació es dicta aquesta instrucció.  
  
En relació amb les ajudes esmentades, s'han plantejat diverses consultes i és procedent realitzar diversos aclariments:  
  
1. Documentació i dades formalització sol·licituds  
Les persones sol·licitants hauran de complir els requisits, aportar els documents i dades establides en l'RD 477/2021, de 29 de juny, la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, i l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència, i l'Ordre HFP/1031/2021, de 29 de setembre, per la qual s'estableix el procediment i format de la informació a proporcionar per les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components del Pla de recuperació, transformació i resiliència, establits en els formularis de la sol·licitud.  
  
  
2. Inversors com a cost elegible  
En l'apartat AI.2 de l'annex I de l'RD 477/2021 i en l'apartat sisé, punt 1, de la Resolució de 14 d'octubre, es descriuen els costos elegibles. En concret es diu:  
a) La inversió en equips i materials relacionats amb les tipologies d'actuació objecte d'ajuda, inclosa la corresponent als sistemes d'acumulació, si és el cas.  
b) Els costos d'execució de les obres i/o instal·lacions relacionades amb les tipologies d'actuació objecte d'ajuda.  
c) Equipaments electromecànics, hidràulics, de control i auxiliars quan estiguen associats a l'actuació objecte d'ajuda.  
D'aquesta manera, entre els costos elegibles s'inclouen els equips corresponents a l'actuació objecte d'ajuda, des de la DGTE es concreta el criteri d'adequat dimensionament dels inversors, considerant que no poden superar la potència de generació arredonida a la unitat.  
3. Criteri de concessió  
Les sol·licituds seran ateses per rigorós ordre de presentació fins a l'esgotament dels fons d'acord amb el que s'estableix en l'apartat dotzé de la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica. En aquest sentit, les ajudes s'atorguen en règim de concurrència competitiva simple, i seran ateses per rigorós ordre de presentació fins a l'esgotament dels fons, tal com s'estableix en l'article 16, apartat 4, de l'RD 477/2021, de 29 de juny, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència, i es preveu en l'article 165.2.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. El criteri d'atorgament de les ajudes, per tant, serà el del moment de presentació de les corresponents sol·licituds.  
  
Per tant, es realitzarà una vegada presentada la sol·licitud, d'acord amb el que s'estableix en l'apartat desé de la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, una reserva de pressupost a cadascuna de les sol·licituds fins a esgotar el pressupost, reserva que s'alliberarà en cas que es produïsquen desistiments, desestimacions o revocacions de les sol·licituds d'ajuda prèvies que pogueren alliberar pressupost.  
No obstant això, les ajudes només podran ser concedides en la mesura que les actuacions complisquen els requisits establits en l'RD 477/2021, de 29 de juny, i la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica per a ser subvencionables i siguen presentades per alguna de les persones referides en l'art. 11.7 de l'RD 477/2021, de 29 de juny, i d'acord amb el que es disposa en l'art.12 d'aquest.  
L'esgotament de la línia pressupostària S8976000, «Programa incentius 4: Emmagatzematge per a autoconsum amb fonts d'energia renovable», de l'aplicació pressupostària 64465280301888216350 dels pressupostos de la Generalitat de 2022 no impedirà la concessió de l'ajuda en la línia pressupostària S8975000, «Programa incentius 4: Instal·lacions amb fonts d'energia renovables d'autoconsum», de l'aplicació pressupostària 70395059384170397969 dels pressupostos de la Generalitat de 2022, mentre en aquesta línia existisca dotació pressupostària, en aquells casos en què a més d'ajuda per a la instal·lació d'autoconsum amb càrrec a la línia S8976000 s'haja sol·licitat ajuda per al sistema d'emmagatzematge amb càrrec a la línia S8975000.  
En la resolució de concessió parcial de l'ajuda s'ordenarà el registre de la sol·licitud respecte a l'actuació no atesa per falta de dotació pressupostària en la llista de reserva de línia pressupostària esgotada, d'acord amb el que es preveu en el següent punt.  
  
4. Gestió de la llista de reserva provisional  
4.1. Constitució de la llista de reserva per a instal·lacions d'autoconsum i la llista de reserva per a sistemes d'emmagatzematge.  
D'acord amb el que es preveu en l'art. 16. 4 del RD 477/2021, de 30 de juny, i l'apartat dotzé, punt 3, de la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen aquestes ajudes, es constituirà una llista de reserva provisional:  
A) Llista de reserva respecte a aquelles sol·licituds per a les quals ja no existisca disponibilitat pressupostària en la línia pressupostària S8975000, «Programa incentius 4: Instal·lacions amb fonts d'energia renovables d'autoconsum», Component 7 del Pla de recuperació, transformació i resiliència. La llista seguirà el rigorós ordre de presentació de les sol·licituds d'acord amb el que s'estableix en el punt anterior d'aquesta instrucció, i respecte a les ajudes sol·licitades amb càrrec a aquesta línia pressupostària.  
B) Llista de reserva respecte a aquelles sol·licituds per a les quals ja no existisca disponibilitat pressupostària en la línia pressupostària S8976000, «Programa incentius 4: emmagatzematge per a autoconsum amb fonts d'energia renovable», Component 8 del Pla recuperació, transformació i resiliència. La llista seguirà el rigorós ordre de presentació de les sol·licituds d'acord amb el que s'estableix en el punt anterior d'aquesta instrucció, i respecte a les ajudes sol·licitades amb càrrec a aquesta línia pressupostària.  
En el cas que en una sol·licitud se sol·licitara ajuda respecte a les dues línies pressupostàries per a instal·lacions d'autoconsum i sistemes d'emmagatzematges, i en el moment de la seua presentació la dotació pressupostària de totes dues línies estiguera esgotada es registrarà en totes dues llistes de reserva provisional.  
4.2. Publicitat de les llistes de reserva provisional i actualització  
Les llistes de reserva provisional es publicaran en la pàgina web de la Direcció General de Transició Ecològica, degudament anonimitzades i s'actualitzaran de manera periòdica, d'acord amb les inadmissions, declaracions de desistiment, desestimacions o revocacions que es produïsquen.  
4.3. Registre i efectes de la llista de reserva provisional  
En cas d'esgotament del pressupost assignat, i sempre que no haguera expirat la vigència dels programes d'incentius aprovats pel Reial decret 477/2021, de 30 de juny, podran continuar registrant-se sol·licituds en llista de reserva provisional, que seran ateses per rigorós ordre d'entrada, supeditades al fet que es produïsquen desestimacions, desistiments, renúncies o revocacions de les sol·licituds d'ajuda prèvies que pogueren alliberar pressupost, o al fet que s'incorpore un nou pressupost a la convocatòria. En cap cas, la presentació d'una sol·licitud a la llista de reserva provisional generarà cap dret per a la persona sol·licitant fins que no es valide la sol·licitud.  
4.4. Duració  
Les sol·licituds en llista de reserva podran seguir registrant-se en cas d'esgotament del pressupost assignat, i sempre que no haguera expirat la vigència dels programes d'incentius aprovats pel Reial decret 477/2021, de 30 de juny.  
  
5. Consideracions especials a l'efecte de presentació de sol·licituds en paper i gestió d'aquestes sol·licituds  
D'acord amb l'apartat desé de la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, les sol·licituds i la documentació que s'hi adjunta es presentaran preferentment en els registres dels òrgans administratius als quals es dirigisquen, i podran presentar-se també en qualsevol dels registres previstos en la legislació reguladora del procediment administratiu comú, mitjançant el corresponent model normalitzat disponible a través de la seu electrònica de la Generalitat, en la següent URL: http://www.gva.es/proc21988.  
D'acord amb l'apartat 4 de l'art. 16 de la Llei 39/2015, 1 d'octubre, del procediment administratiu comú de les administracions públiques, els documents que les persones interessades dirigisquen als òrgans de les administracions públiques podran presentar-se:  
a) En el registre electrònic de l'Administració o organisme al qual es dirigisquen, així com en els restants registres electrònics de qualsevol dels subjectes als quals es refereix l'article 2.1.  
b) En les oficines de Correus, en la forma que reglamentàriament s'establisca.  
c) En les representacions diplomàtiques o oficines consulars d'Espanya a l'estranger.  
d) En les oficines d'assistència en matèria de registres.  
e) En qualsevol altre que establisquen les disposicions vigents.  
Respecte a les persones que no estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, i hagen optat per no presentar la sol·licitud de manera telemàtica a través de la seu electrònica de la Generalitat en la següent URL: http://www.gva.es/proc21988, en relació a aquestes sol·licituds la data de presentació serà la data i hora en què s'haja presentat en el lloc i forma establits en l'art. 16 de la Llei 39/2015, 1 d'octubre, del procediment administratiu comú de les administracions públiques.  
No obstant això, la seua incorporació al sistema informàtic de gestió dels expedients d'ajudes, SUGUS, no es produeix de manera automàtica una vegada registrada la sol·licitud en paper i digitalitzada, com sí que es produeix en el cas de presentació telemàtica, sinó que exigeix l'enviament per part de la unitat receptora de la sol·licitud al registre de l'òrgan competent per a la tramitació de l'ajuda.  
En qualsevol cas, l'ordre de presentació de les sol·licituds marcarà l'ordre de tramitació dels expedients i el d'ordenació de les llistes de reserva provisionals.  
6. Canvis dels sol·licitants persones físiques en la manera de comunicar-se amb l'Administració  
En virtut de l'article 14 de la Llei 39/2015 del procediment administratiu comú de les administracions públiques, en l'apartat 1. Les persones físiques podran triar en tot moment si es comuniquen amb les administracions públiques per a l'exercici dels seus drets i obligacions a través de mitjans electrònics o no, llevat que estiguen obligades a relacionar-se a través de mitjans electrònics amb les administracions públiques. El mitjà triat per la persona per a comunicar-se amb les administracions públiques podrà ser modificat per aquella en qualsevol moment. Per tant, hi ha la possibilitat que expedients que s'hagen iniciat telemàticament tinguen aportacions de documentació en paper i viceversa, expedients iniciats en paper, tinguen aportacions de documentació telemàtica.  
  
7. Òrgan d'instrucció per a la tramitació dels expedients  
D'acord amb el que s'estableix en l'apartat tretzé de la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, la instrucció d'aquests expedients d'ajudes correspon a la Direcció General de Transició Ecològica; la instrucció d'aquests s'assignarà al Servei de Foment de les Energies Renovables, i correspon elevar a aquest òrgan d'instrucció la proposta de resolució al director general de Transició Ecològica, amb l'informe previ de la comissió d'avaluació, prevista en l'apartat tretzé de la resolució esmentada.  
  
València, 4 de març de 2022.- El director general de Transició Ecològica: Pedro Fresco Torralba.